
Қостанай облысының 2026 жылғы қаңтар-тамыз 
айларындағы тау-кен өндіру саласы бойынша 

ақпарат
2026 жылғы 1 қыркүйектегі жағдай бойынша облыстың тау-кен өндіру саласында 103 кәсіпорын жұмыс істейді, оның ішінде 95 шағын, 2 орта және           6 ірі кәсіпорын, оларда 18 мыңнан астам адам жұмыс істейді.
Тау-кен өндіру өнеркәсібінің ірі кәсіпорындары: «ССКӨБ» АҚ (темір кендерін ашық және жерасты өндіру, темір кенінің шекемтастары мен концентратын өндіру), «Варваринское» АҚ (мыс концентраты мен «Доре» қорытпасын өндіру), «Қазақстан алюминийі» АҚ-ның Краснооктябрь боксит кен басқармасы филиалы (боксит өндіру), «Қостанай минералдары» АҚ (хризотил-асбест кендерін өндіру және байыту), «Комаров тау-кен кәсіпорны» ЖШС (құрамында алтыны бар кендерді өндіру), «Качары Руда» АҚ (кен өндіру).

Тау-кен өндіру кәсіпорындары 2026 жылғы қаңтар-тамыз айларында 483,7 млрд. теңге сомасына өнім өндірді, бұл өткен жылдың ұқсас кезеңіндегі көрсеткіштен 10,6%-ға төмен (2025 ж. қаңтар-шілде – 540,6 млрд. теңге). НКИ – 91,1%.

Өңір өнеркәсібінің құрылымында тау-кен өндіру саласының үлесі 23,4% құрайды.

